संवाद सूत्र, ज्यूरी : रामपुर के ज्यूरी महाविद्यालय को बंद करने के फैसले के विरोध में क्षेत्र की छह पंचायतों ने विशेष ग्राम सभा में प्रस्ताव पारित किया। पंचायतों में इस बात को लेकर रोष है कि महाविद्यालय के बंद होने का सीधा असर उनके बच्चों पर पड़ेगा और उन्हे आर्थिक बोझ झेलने को मजबूर होना पड़ेगा। बुधवार को आयोजित प्रधानमंत्री आवास योजना के तहत विशेष ग्राम सभा में पंचायतों ने प्रस्ताव पारित किया, जिसे जल्द ही मुख्यमंत्री को भेजकर महाविद्यालय को बहाल करने की माग की जाएगी।